विधायक खुद के खर्च पर 525 शव घर पहुंचाए
जिला अस्पताल में बेकाम खड़े शव वाहन का इस्तेमाल होने से अब लोगों को शव ले जाने में मदद मिलने लगी है। विधायक हेमंत खंडेलवाल के प्रयासों से अब तक 525 शव परिजनों के निवास तक पहुंचाए। जिला अस्पताल को स्व. शांतिरानी कपूर की स्मृति में शव वाहन दान किया गया था। यह शव वाहन ड्राइवर की कमी के कारण अस्पताल के पास ही खड़ा रहता था। विधायक खंडेलवाल ने अपने खर्च पर वाहन में डीजल और ड्राइवर उपलब्ध कराने की स्वीकृति दे दी। वर्तमान में इस वाहन में दो ड्राइवर चल रहे हैं। पिछले एक साल से रेडक्रास सोसाइटी के चेयर मेन डॉ. अरुण जयसिंह के मार्गदर्शन में यह शव वाहन नि:शुल्क संचालित हो रहा है। श्री जयसिंह ने बताया पहुंचविहीन गांव में इस वाहन से शव पहुंचाए गए हैं। इससे लोगों को राहत मिल रही है।
hin_Deva hin_Deva